# விக்கிப்பீடியா:ஆலமரத்தடி/தொகுப்பு82

## ஆங்கில எழுத்துக் கலப்பு

ஏற்கனவே [] முறையிட்டிருந்தேன். படிக்காதவர்கள் படிக்கவும்.  
தற்போது தமிழ் விக்கி மிகவும் பிரபலமாகி வருவதால், பல விசமிகள் வேண்டுமென்றே தமிழ்ப் பெயர்களுடன் ஆங்கில எழுத்துகளை தலைப்பிட்டு எழுதி தமிழை சிதைக்கின்றனர். இது வன்மையாக கண்டித்தக்கது. நிர்வாகிகள் கூடுதல் கவனம் எடுத்து, ஐபி முகவரிகளால் தொகுக்கப்படும் தொகுப்புகளை கவனத்திற்கொள்ளுமாறு வேண்டுகிறேன். தமிழ் விக்கியில் எழுதுவது சரியாக இருக்குமென்ற எண்ணத்தில் பொதுமக்களும் ஆங்கிலத் தலைப்பிட்டு வழக்கமாகக் கொள்ளும் அபாயம் உண்டு.
மேலும், தமிழ்த் தட்டச்சு தெரியாத ஒருவர், s எனத் தேடல் பெட்டியில் தட்டச்சிட்டால், s. புத்தூர் என வருகிறது. பார்ப்பவர்கள் தமிழில் ஆங்கிலங்கலந்து எழுதலாம் தவறில்லை, விக்கியிலே அப்படித்தானுள்ளது என்று எண்ணவும் வாய்ப்புள்ளது. கூடிய விரைவில் முடிவெடுக்கவும். நற்றமிழை வளர்ப்போம். நன்றி! -தமிழ்க்குரிசில் (பேச்சு) 11:15, 2 அக்டோபர் 2012 (UTC)  
:தமிழ்க்குரிசில், நீங்கள் குறிப்பிடும் பிரச்சினைக்குச் சில எடுத்துக்காட்டுத் தொகுப்புகள் தர இயலுமா? இவர்கள் விசமிகள் என்றோ வேண்டுமென்றே செய்கிறார்கள் என்றோ கருத இயலாது என நினைக்கிறேன். தமிழ் விக்கிப்பீடியா / தமிழ் முறைமை அறியாமையினால் பொது வழக்கில் உள்ளது போலவே எழுத முனைந்திருக்கலாம். குறிப்பிட்ட பயனர்களின் பேச்சுப் பக்கத்தில் பெயரிடல் மரபைச் சுட்டிக்காட்டி அறிவுறுத்தினால் ஏற்றுக் கொள்வார்கள் என்று எதிர்பார்க்கலாம். தேவைப்படும் மாற்றங்களை அனைத்துப் பயனர்களும் மேற்கொள்ளலாம். --இரவி (பேச்சு) 06:52, 4 அக்டோபர் 2012 (UTC)  
விசமத் தொகுப்புகள்: (ஆங்கிலக் கலப்பு):
1. அகமுடையார் (ஐபி முகவரி),
1. சிவத்தையாபுரம் (ஐபி முகவரி),
1. நாயக்கர் (Premloganathan)
-தமிழ்க்குரிசில் (பேச்சு) 16:59, 6 அக்டோபர் 2012 (UTC)  
நீங்கள் கூறுவது போல் இவர்கள் தமிழ் விதிகளை அறியாமல், தவறான பொது வழக்கைப் பயன்படுத்துகிறவர்களே! நாம் கூறும் பெயரிடல் மரபை கேட்காவிடில் என்ன செய்வது? ஆயினும் ஐபி பேச்சுப் பக்கத்தில் தெரிவித்தாலும் அவர்களுக்கு போய்ச் சேராதே! :( மேலும், நான் என் வீட்டருகேயுள்ள பலருக்கு எடுத்துக் கூறியும் அவர்கள் மாறவேயில்லை. நாள்தோறும் நான் சென்னையில் பயணிக்கும்போது நிகழும் தமிழ்ச் சிதைவை எண்ணி வருந்தியே ஆதங்கத்தை வெளிப்படுத்தினேன். எங்கே பொதுவழக்கு என்ற பெயரில் அம்முறை விக்கியில் நுழைந்துவிடுமோ என்ற அச்சத்திலேயே உங்கள் கவனத்திற்கு கொண்டு வந்தேன். இனி பெயரிடல் மரபை எடுத்துக் கூறி விளக்குகிறேன். அச்சத்தைப் போக்கியமைக்கு நன்றி! -தமிழ்க்குரிசில் (பேச்சு) 11:48, 4 அக்டோபர் 2012 (UTC)  
:ஒரு பயனருக்கு ஒரு முறை சுட்டிக் காட்டலாம். நமது நினைவூட்டல்களுக்குப் பதிலே இல்லாவிட்டால், நாமே தகுந்த மாற்றத்தைச் செய்யத் தயங்க வேண்டாம். அவர்களுக்குப் பெயரிடல் மரபு குறித்து மாற்றுக் கருத்து இருந்தால் அக்கொள்கையின் பேச்சுப் பக்கத்தில் உரையாடலாம். உங்கள் ஆதங்கம் புரிகிறது. தமிழ் நோக்கில் மட்டும் இதனைப் பாராமல் உலக அளவில் மொழிகளுக்கு ஏற்பட்டு வரும் நிலை, அவற்றை மீட்பதற்குச் செய்யப்படும் வழிவகைகளை அறிந்து கொள்வதன் மூலம் வளர்ச்சிப் பணிகளில் கவனம் செலுத்த இயலும். --இரவி (பேச்சு) 12:27, 6 அக்டோபர் 2012 (UTC)  
நீங்கள் கூறியபடியே சுட்டிக் காட்டுகிறேன். பதிலில்லையெனில் நானே மாற்றுகிறேன். better என்பதை beter என்றோ bater என்றோ எழுதினால் எழுத்துப் பிழை, தவறெனலாம். சம்பந்தமே இல்லாமல் cater என்று எழுதுவதை என்னவென்று சொல்வது?? அதுபோலுள்ளது இது! மக்கள் தமிழில் ஆங்கில எழுத்து வராது என்பதை அறியும் அறிவுகூட இல்லாமல் உள்ளனரா? இந்நிலை தமிழுக்கு வந்தது வருந்தத்தக்கது. விக்கி பொதுக் களஞ்சியம் என்பதால் அதிகப் பயனர்கள் சேர்ந்தால் இவ்வழக்கு இங்கே நுழையக் கூடும். மேற்கூறியவாறு நிர்வாகிகள் சிறப்புக் கவனம் செலுத்துமாறு வேண்டுகிறேன். மொழிகளின் வீழ்ச்சி, இறப்பு குறித்து சிறிதே படித்துள்ளேன். இதில் சிறப்புக் கவனம் செலுத்துகிறேன். நன்றி! -தமிழ்க்குரிசில் (பேச்சு) 16:59, 6 அக்டோபர் 2012 (UTC).